Merkio ichtiologinis draustinis

Merkio ichtiologinis draustinis – saugoma teritorija Šalčininkų, Trakų ir Varėnos savivaldybių teritorijose, draustinis. Plotas 1593 ha.

 Geografija 
Merkio ichtiologinis draustinis įsteigtas 1974 m. Draustinį sudaro Merkio upės atkarpa nuo Cirvijos upės iki Nemuno (112,1 km), Versekos upė nuo Versekos elektrinės užtvankos iki žiočių (21 km), Pasgrindos upė (2,5 km nuo žiočių), visa Beržupio upė (6,2 km), visa Derežnos upė (13,4 km).

 Draustinis 
Draustinis įsteigtas siekiant išsaugoti upėtakių (Salmo trutta) ir kiršlių (Thymallus thymallus) nerštavietes  bei šioje teritorijoje randamas saugomas gyvūnų ir augalų rūšis: salatį (Aspius aspius), kartuolę (Rhodeus sericeus), paprastąjį kūjagalvį (Cottus gobio), paprastąjį kirtiklį (Cobitis taenia), mažąją nėgę (Lampetra planeri), ūdrą (Lutra lutra), didįjį auksinuką (Lycaena dispar), pleištinę skėtę (Ophiogomphus cecilia) bei užtikrinti palankią saugomų rūšių apsaugos būklę.Lietuvos gamta. Saugomos teritorijos / M.Kirstukas (sud.) ir kt. – Kaunas: Lututė, 2004.– 392 p. ISBN 9955-575-54-9

Draustinyje saugoma Europos Bendrijos svarbos natūralios buveinės – upių sraunumas su kurklių bendrijomis, karbonatinių smėlynų smiltpievės, stepinės pievos, rūšių turtingi briedgaurynai, rūšių turtingi smilgynai, melvelynai, eutrofiniai aukštieji žolynai, aliuvinės pievos, šienaujamų mezofitų pievos, šarmingos žemapelkės.

 Šaltiniai 

 Nuorodos 
 Saugomų teritorijų valstybės kadastras  

Kategorija:Lietuvos ichtiologiniai draustiniai
Kategorija:Šalčininkų rajono saugomos teritorijos
Kategorija:Trakų rajono saugomos teritorijos
Kategorija:Varėnos rajono saugomos teritorijos
Kategorija:Merkys